《寄题黟县舒先生十柳轩诗二首 其一》
宋代·张扩

当年宫殿记风流，濯濯青春破客愁。晚觉世间全少味，自从柳客觅归休。

嵇康嗜锻太多事，陶令醉眠终自由。想见夕阳风软处，乱蝉无数咽新秋。

作者简介：[约公元一一二二年前后在世]字彦实，一字子微，德兴人。生卒年均不详，约宋徽宗宣和中前后在世。工诗，词采清丽。崇宁中（公元一一o四年左右）进士。授国子监簿，迁博士，调处州工曹，召为秘书省校书郎，寻充馆职。南渡后，历中书舍人。为著作郎时，秦桧赏其诗，迁擢左史，再迁而掌外制。所交如曾糙、朱翌、吕本中辈，皆一代大家。扩著有东窗集四十卷，诗十卷，《宋史艺文志》传於世。